**SLOVENSKÝ JAZYK**

**– napíšeme si nadpis Predložky a pod neho prepísať toto opakovanie o predložkách:**



***Výslovnosť predložiek***

**Predložky s, z, k, v vyslovujeme** s nasledujúcim menom ako jedno slovo, pričom dodržiavame **zásady spodobovania**.**Spodobovanie nenastáva iba pred tvarmi osobným zámen**.

1. Správne čítajte a zapíšte, ako sa predložky vyslovujú: s matkou, z kuchyne, v kúpeli, k autobusu, k vlaku, s ním, s ňou, s nami, s vami, k nemu, k nim, k nám, k vám.

**Literatúra – čítame ďalšiu ukážku – strana 92 – 95 – Martin Rázus – Maroško**

**ANGLICKÝ JAZYK**

Milí žiaci, keďže mimoriadna situácia pretrváva, pokračujeme novým učivom zameraným na slovnú zásobu a čítanie s porozumením. Po skončení mimoriadnej situácie sa budeme sústreďovať na gramatické úlohy a cvičenia.

Naučte sa slovnú zásobu 5C

Dnešné úlohy budú zamerané slovnú zásobu z oblasti geografie...určite sa tešíte ☺

Pracovný zošit str. 48/ cv.1 – podľa mapy do zošitov napíšte názvy svetadielov (samozrejme po anglicky ☺)

Pracovný zošit str. 48/ cv.2 – do zošitov k názvom priraďte písmená z mapy podľa vzoru

Pracovný zošit str. 48/ cv.3 – do zošita k opisu priraďte správne názvy z cvičenia 2

Pracovný zošit str. 48/ cv.4 – znovu si pozrite mapu a písomne odpovedzte na otázky

Všetky vypracované cvičenia odfoťte , označte menom a priezviskom a pošlite na môj email: radovankamihalik@gmail.com **do 29.5.2020**

**DEJEPIS**

**Rím sa stáva pánom Stredomoria**( str.42-43)

Napísať poznámky do zošita.

Do konfliktu s Rímom prišlo aj mesto na severe Afriky **KARTÁGO**. Tento konflikt mal tri vojny:

Príčiny vojny: obchodné a mocenské súperenie o územie v Stredomorí

**Prvá púnska vojna** (264-242p.n.l) bojovalo sa o ostrov Sicília (zdroj potravín a vstup na Apeninský polostrov pre Kartágo).

**Kartágo** malo lepšie loďstvo ale pozemné vojsko boli len najatí žoldnieri Berberi,Gréci.

**Rím** nemal dobre loďstvo ale pozemné vojsko tvorili rímsky občania.Rímania hákovali (hákmi pritiahli kartáginsku loď a boj sa tak stal pozemným)

Výsledky: Kartágo vojnu prehralo stratili Sicíliu ale obsadili Hispániu.

**Druhá púnska vojna** (218-202p.n.l) Kartáginsky vojvoda preniesol boj na Apeninský polostrov, čo Rimania nečakali (prešiel cez Alpy). Rímania sa vylodili pri Kartágu a Hanibal sa musel stiahnuť. Kartágo muselo uzavrieť nevýhodný mier (náhrada vojenských škôd, odvedenie vplyvných občanov, zákaz vojen, strata loďstva)

**Tretia púnska vojna** (149-146p.n.l) Rím sa snažil definitívne poraziť Kartágo čo sa mu v tomto konflikte podarilo. Rím zničil Kartágo, obsadil Macedóniu a Grécko.

**Výsledky konfliktu**:

Rím sa posilnil, obsadil väčšinu území v okolí Stredozemnéhomora, zlikvidoval najvážnejšieho súpera, Rím položil základy armády.

Opísať do zošita slovníček zo str.43

**GEOGRAFIA**

Prepíšte si nové poznámky.

**Východná Ázia**

**Tvorí ju 6 štátov:**Čína, Mongolsko, Kórejská republika, Kórejská ľudovodemokratická republika (KĽDR), Japonsko, Taiwan

Oceány:**Tichý oceán**Moria:**Juhočínske m., Východočínske m., Žlté m., Japonské m.,**

Prieliv:**Kórejský prieliv**Polostrov:**Kórejský polostrov**Ostrov:**Japonské ostrovy**

Povrch:**Himaláje** (Mt. Everest), Karakoram, Pamír, Ťanšan, Altaj; **Tibetská náhornáplošina**, **púšť Gobi**, **Veľká čínska nížina**, **sopka Fudžisan v Japonsku**

-Japonsko + časti Číny časté **zemetrasenia**, vlny **cunami**

**-Rieky: HuangHe** (Žltá rieka), **ChangJiang** (vodné dielo **Tri rokliny**) = znečistené rieky

**-Podnebie:** južná časť ovplyvňovaná **monzúnmi** s tropickými búrkami- **tajfúnmi**

**-** v tejto oblasti žije **panda veľká**, **tiger čínsky** sú chránené

**BIOLÓGIA**

**Vnútorné parazity- ploskavce**

**Parazit** - organizmus, ktorý sa priživuje na svojom hostiteľovi. Poznáme **vnútorné** a **vonkajšie parazity**.

**Ploskavce:**

– majú ploské telo. Patria sem, napr. pásomnica dlhá, ploskuľa mliečna, motolica pečeňová.

**Pásomnica dlhá** – obojpohlavný živočích. Telo sa skladá z troch častí

**a) hlavička** – tu majú háčiky a prísavky ( na prichytávanie stien čreva)

**b) články** – veľký počet. V posledných článkoch je veľa oplodnených vajíčok. Stolicou vychádzajú von z nakazeného človeka --- voda, hnoj, rastlina --- ošípané, hovädzí dobytok (medzihostitelia)- v tele sa vajíčka dostanú do tráviacej sústavy, odtiaľ do krvi a svalov, kde sa vyvíjajú na larvy, z ktorých vzniká **uhor** ( obalené larvy) --- človek. Bránime sa správnym tepelným spracovaním mäsa.

**FYZIKA**

**Hustota niektorých plynov**

|  |  |  |
| --- | --- | --- |
| **Plyn**  |  |  |
| vzduch | 1,29 | 0,00129 |
| oxid uhličitý | 1,98 | 0,00198 |
| propán | 2,02 | 0,00202 |
| metán | 0,67 | 0,00067 |

**INFORMATIKA**

Milí žiaci,

Na nasledujúce dva týždne tu máme z informatiky zaujímavé aktivity. Témou je opakovanie. Potrebujete k týmto úlohám samozrejme prístup na internet. Tu je link: <https://ucimsadoma.sk/ucim-sa-doma-39-kolko-roznych-jazykov-sa-pouziva-na-celom-svete/>

Sú to veľmi zaujímavé aktivity nielen z INF.

Veľa zábavy vám praje váš učiteľ INF ☺

**OBČIANSKA NÁUKA**

- v zošite máte mať k dnešnému dňu napísané poznámky z učiva **Znaky štátu a znaky Slovenskej republiky**,

### - následne máte mať napísané v zošite z kalendára názvy 3 štátnych sviatkov, 3 dní pracovného pokoja a 3 pamätných dní v Slovenskej republike v roku 2020,

- následne napíšte do zošita farebne nadpis: **Európska únia (EÚ)** a napíšte do zošita nasledovné poznámky:

**Európska únia (EÚ)** **-** integračné zoskupenie 27 [členských štátov](https://sk.wikipedia.org/wiki/%C4%8Clenovia_Eur%C3%B3pskej_%C3%BAnie), v ktorom členské štáty spoločne rozhodujú o otázkach týkajúcich sa hospodárstva, ekonomiky, bezpečnosti,zahraničnej politiky, spolupráce súdnictva, ochrany životného prostredia, dodržiavaniaľudských práv v Európe.

#### **Členské štáty EÚ:** [Belgicko](http://europa.eu/about-eu/countries/member-countries/belgium/index_sk.htm), [Bulharsko](http://europa.eu/about-eu/countries/member-countries/bulgaria/index_sk.htm), [Česká republika](http://europa.eu/about-eu/countries/member-countries/czechrepublic/index_sk.htm), [Cyprus](http://europa.eu/about-eu/countries/member-countries/cyprus/index_sk.htm), [Dánsko](http://europa.eu/about-eu/countries/member-countries/denmark/index_sk.htm), [Estónsko](http://europa.eu/about-eu/countries/member-countries/estonia/index_sk.htm), [Fínsko](http://europa.eu/about-eu/countries/member-countries/finland/index_sk.htm), [Francúzsko](http://europa.eu/about-eu/countries/member-countries/france/index_sk.htm), [Grécko](http://europa.eu/about-eu/countries/member-countries/greece/index_sk.htm), [Holandsko](http://europa.eu/about-eu/countries/member-countries/netherlands/index_sk.htm), Chorvátsko, [Írsko](http://europa.eu/about-eu/countries/member-countries/ireland/index_sk.htm), [Litva](http://europa.eu/about-eu/countries/member-countries/lithuania/index_sk.htm), [Lotyšsko](http://europa.eu/about-eu/countries/member-countries/latvia/index_sk.htm), [Luxembursko](http://europa.eu/about-eu/countries/member-countries/luxembourg/index_sk.htm), [Maďarsko](http://europa.eu/about-eu/countries/member-countries/hungary/index_sk.htm), [Malta](http://europa.eu/about-eu/countries/member-countries/malta/index_sk.htm), [Nemecko](http://europa.eu/about-eu/countries/member-countries/germany/index_sk.htm), [Poľsko](http://europa.eu/about-eu/countries/member-countries/poland/index_sk.htm), [Portugalsko](http://europa.eu/about-eu/countries/member-countries/portugal/index_sk.htm), [Rakúsko](http://europa.eu/about-eu/countries/member-countries/austria/index_sk.htm), [Rumunsko](http://europa.eu/about-eu/countries/member-countries/romania/index_sk.htm), [Slovensko](http://europa.eu/about-eu/countries/member-countries/slovakia/index_sk.htm) (1. máj 2004), [Slovinsko](http://europa.eu/about-eu/countries/member-countries/slovenia/index_sk.htm), [Španielsko](http://europa.eu/about-eu/countries/member-countries/spain/index_sk.htm), [Švédsko](http://europa.eu/about-eu/countries/member-countries/sweden/index_sk.htm), [Taliansko](http://europa.eu/about-eu/countries/member-countries/italy/index_sk.htm). V júni 2016 sa Spojené kráľovstvo rozhodlo, že z EÚ vystúpi. Od 31. januára 2020 už Spojené kráľovstvo nie je členom EÚ.

**Symboly EÚ:**

**EURÓPSKA VLAJKA -** kruh 12 zlatých hviezd na modrom **pozadí.** Počet hviezd nezodpovedá počtu členských štátov, kruh však symbolizuje, že krajiny EÚ žijú v jednote a držia spolu.

**EURÓPSKA HYMNA –** melódia **pochádza z 9. symfónie d mol, ktorú v roku 1823 skomponoval Ludwig van Beethoven ako hudobný podklad pre verše Schillerovej „Ódy na radosť“** z roku 1785. Báseň Óda na radosť vyjadruje Schillerovu idealistickú víziu, ktorú zdieľal aj Beethoven, že všetci ľudia sa stanú bratmi (hrá sa len melódia, aby nebol uprednostnený žiadny jazyk).

**MOTTO EÚ - „Zjednotení v rozmanitosti“ -** začalo sa používať v roku 2000. Symbolizuje spojenie Európanov vo forme EÚ s cieľom žiť v mieri a prosperite a využívať výhody rozličnosti kultúr, tradícií a jazykov európskeho kontinentu (v r. 2000 bolo vybrané žiakmi vtedajších členských štátov EÚ).

**DEŇ EURÓPY - 9. máj -** v tento deň si pripomíname výročie [Schumanovej deklarácie](https://europa.eu/european-union/about-eu/symbols/europe-day/schuman-declaration_sk). Robert Schuman, francúzsky minister zahraničných vecí, vo svojom prejave prednesenom v Paríži v roku 1950 navrhol novú podobu politickej spolupráce v Európe, ktorá by zabránila vojnám medzi európskymi národmi.

**MATEMATIKA**

Milí žiaci,

na messengeri bola vytvorená skupina, v ktorej spoločne riešime úlohy každý deň počas druhej vyučovacej hodiny (8:55-9:40). Ich zadania máte uvedené nižšie pre tých, ktorí nie sú na messengeri.

Od všetkých očakávam samostatné riešenie zadaní – odfoťte a pošlite. V prípade akýchkoľvek problémov ma kontaktujte buď medzi 10:30 až 11:00 prostredníctvom messengera alebo kedykoľvek emailom ucitelka.svedlar@gmail.com

Pokračujem počítaním obsahu útvarov pozostávajúcich nielen zo štvorcov a obdĺžnikov. Prosím, dávajte pozor, aby ste do vzorcov dosadzovali dĺžky v rovnakých jednotkách.Nádherný návod na riešenie týchto úloh nájdete na <https://www.youtube.com/watch?v=g4YDkg-4MLc>

Obsah zložitejšieho útvaru vypočítame tak, že

1. najprv si útvar rozdelíme na štvorce alebo obdĺžniky,
2. potom si vypočítame obsahy jednotlivých rozdelených častí,
3. nakoniec vypočítané obsahy spočítame.

Úloha 1: Vypočítajte obsah štvorca so stranou dlhou 4,3 km.

Úloha 2: Vypočítajte obsah obdĺžnika so stranami dlhými 4,25 cm a 28 mm.

Úloha 3: Vypočítajte obsah pravouhlého trojuholníka, ak strany zvierajúce pravý uhol sú dlhé 4,25 cm a 2,8 cm.

Úloha 4: V obývačke so šírkou 4,1 m a dĺžkou 6,5 m je štvorcový koberec šírky 3 m. Aká plocha podlahy je nepokrytá?

Úloha 5: Tesne popri dome je chodník v tvare písmena L široký 8 dm. Akú plochu musí babka zametať, ak rozmery domu sú 5,6 m a 10,5 m?

**TECHNIKA**

**Okrasné rastliny**

Všimni si, aké izbové rastliny máte doma. Porozmýšľaj nad zásadami ich ošetrovania a rozmnožovania ( ako často ich polievate, presádzate, ošetrujete listy a pod. )

**NÁBOŽENSKÁ VÝCHOVA**

**BYŤ CHLEBOM**

**Zapamätaj si :**

Každý z nás má niečo, o čo sa môže podeliť. Všetci máme čo dať tomu druhému. Nikto z nás nemôže povedať – ja nemám, čo dať**. Každý môže byť chlebom pre iného.**Už vo svojej rodine môžeme konať v pravde. Byť tu pre svojich rodičov, súrodencov.

**Porozmýšľaj čo im môžeš darovať. Darovať im svoj čas, svoje ruky, svoj úsmev...**

**HUDOBNÁ VÝCHOVA**

Počúvanie hudby-argentínske tango,brazílska samba, mambo, jive, rumba, pasodoble-hudba Južnej Ameriky(využiť sociálne siete).

**TELESNÁ A ŠPORTOVÁ VÝCHOVA**

1. prechádzky do prírody
2. beh na krátke vzdialenosti
3. Loptové hry
4. aerobic ( ranná rozcvička, cviky na mieste, dychové cvičenia )
5. bicyklovanie v prírode alebo obci
6. Vedomostná úloha : Tvojou úlohou bude pripojiť sa na internet, otvoriť si stránku GOOGLEa zistiť koľko hráčov hraje hru „ volejbal „

Vaše odpovede na moje otázky mi môžete zasielať na aplikáciu Messenger – Patrik Olejár ( nie Facebook )

**VÝTVARNÁ VÝCHOVA**

Téma: Vytvoriť ornamenty s tradičnými prvkami- navrhnúť svojské ornamenty na **keramike** ( nádoba z hliny- váza, misa, tanier...)

Techniky: Kresba, maľba na formát A4